पाएं अपने शहर की ताज़ा ख़बरें और फ्री ई-पेपरडाउनलोड करें
सोमवार हाट के दिन बाजार स्थलों पर लोगों की ज्यादा आवाजाही रही। इसके चलते नगर के विभिन्न क्षेत्रों में अफसरों ने कोरोना कर्फ्यू के आदेश का उल्लंघन कर रहे कारोबारी सहित बिना मास्क घूम रहे लोगों व वाहन चालकों से से 7300 रुपए का जुर्माना किया।
सोमवार दोपहर 2 बजे तहसीलदार आरएस पाटीदार, नप सीएमओ एमआर पिपलिया, थाना टीआई दिनेशसिंह कुशवाह ने नदी पार, खरगोन मार्ग, बस स्टैंड आदि स्थानों पर कारोबार कर रहे लोगों से 4500 रुपए वसूले। साथ ही बिना मास्क व अधूरे कागजात से घूम रहे बाइक सवारों से 2800 रुपए का जुर्माना किया। अफसरों ने लोगों को हिदायत देकर छोड़ा।
कारवाई के दौरान एएसआई आत्माराम असवारे, प्रधानारक्षक आवेश शेख, आरक्षक रेमनू जमरे, दीपक सोनी, सुंदरलाल वास्कले, नप कर्मी संतोष कर्मा, राजेश पायलट आदि मौजूद थे। तहसीलदार ने कहा कि नवीन आदेश अनुसार सब्जी, दूध बेचने वालों को घर-घर सप्लाय करना है। राशन दुकानों को गाइड लाइन अनुसार संचालित करना है। नियमों का पालन नहीं किया तो कार्रवाई जारी रहेगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn